title: 2013/604/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Eurojustu za rozpočtový rok 2011#Uznesenie Európskeho parlamentu zo 17. apríla 2013 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2011

text:
               16.11.2013

               SK

               Úradný vestník Európskej únie

               L 308/308

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Eurojustu za rozpočtový rok 2011
   (2013/604/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Eurojustu za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Eurojustu za rozpočtový rok 2011 spolu s odpoveďami Eurojustu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0072/2013),

               1.

               udeľuje správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, správnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 180.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Eurojustu za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Eurojustu za rozpočtový rok 2011 spolu s odpoveďami Eurojustu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0072/2013),

                  A.

                  keďže Eurojust so sídlom v Haagu bol zriadený na základe rozhodnutia Rady 2002/187/SVV;

                  B.

                  keďže Dvor audítorov vyhlásil, že získal primeranú istotu v tom, že ročná účtovná závierka Eurojustu za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže 10. mája 2012 Európsky parlament udelil správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              vyzval Eurojust, aby informoval orgán udeľujúci absolutórium o opatreniach prijatých na zabránenie prenášaniu rozpočtových prostriedkov,

                              —

                              vyjadril znepokojenie nad skutočnosťou, že Dvor audítorov opätovne zaznamenal nedostatky v plánovaní a uplatňovaní postupov prijímania zamestnancov; poukázal predovšetkým na to, že podiel neobsadených pracovných miest (13 %) je stále príliš vysoký, hoci je nižší ako v roku 2009 (24 %) a v roku 2008 (28 %),

                              —

                              vyzval Eurojust, aby vypracoval viacročný strategický plán v oblasti IT na podporu operačných aj podporných činností,

                              —

                              naliehavo vyzval Eurojust, aby sa riadne zaoberal odporúčaniami útvaru pre vnútorný audit (IAS) a informoval orgán udeľujúci absolutórium o opatreniach prijatých v tejto súvislosti;

                  D.

                  keďže rozpočet Eurojustu na rozpočtový rok 2011 predstavoval 31 357 900,47 EUR v porovnaní s 32 241 523,92 EUR v roku 2010, čo predstavuje pokles o 2,91 %;

                  E.

                  keďže príspevok Únie do rozpočtu Eurojustu na rok 2011 bol vo výške 31 333 740 EUR, čo v porovnaní so sumou 30 163 220 EUR v roku 2010 predstavuje nárast o 5,20 %;

                  F.

                  keďže zostatok na účte výsledku rozpočtového hospodárenia Eurojustu za rok 2011 bol pozitívny a celkovo predstavoval 2 496 985,21 EUR,

         Rozpočtové a finančné hospodárenie

                  1.

                  na základe ročnej účtovnej závierky za rok 2011 konštatuje, že Eurojust dostal zo všeobecného rozpočtu Únie rozpočet vo výške 31 733 740 EUR, z čoho bolo inkasovaných 31 333 740 EUR; okrem toho konštatuje, že rozpočet sa skladal z nediferencovaných rozpočtových prostriedkov;

                  2.

                  konštatuje, že Eurojust v roku 2011 zaviazal 93 % rozpočtových prostriedkov v hlave I (výdavky na zamestnancov), 99 % rozpočtových prostriedkov v hlave II (administratívne výdavky) a 96 % rozpočtových prostriedkov v hlave III (operačné výdavky); konštatuje, že z hľadiska vyplatených rozpočtových prostriedkov dosiahol Eurojust mieru plnenia 90 % v hlave I, 78 % v hlave II a 58 % v hlave III, a preto ho vyzýva, aby vykonal konkrétne opatrenia na zlepšenie procesu zostavovania rozpočtu a miery plnenia platieb; konštatuje tiež, že celkovo bolo spracovaných 7 300 operácií (záväzkov a platieb);

                  3.

                  na základe ročnej účtovnej závierky za rok 2010 konštatuje, že Eurojust dostal od Komisie 2 159 000 EUR na účasť v programoch v oblasti trestného súdnictva (spoločné vyšetrovacie tímy); okrem toho konštatuje, že v roku 2011 neboli prijaté žiadne granty;

         Následné kroky v súvislosti s odporúčaniami v rámci absolutória za rok 2010

                  4.

                  vyjadruje poľutovanie nad tým, že Eurojust nepredložil orgánu udeľujúcemu absolutórium správu o opatreniach prijatých a vykonaných v nadväznosti na odporúčania tohto orgánu z roku 2010, ako sa vyžaduje v súlade s článkom 96 ods. 2 rámcového nariadenia o rozpočtových pravidlách; nalieha na Eurojust, aby čo najskôr túto správu zaslal s cieľom umožniť orgánu udeľujúcemu absolutórium posúdiť, či bol dosiahnutý pokrok;

                  5.

                  vyzýva Eurojust, aby predložil správu podľa článku 96 ods. 2 rámcového nariadenia o rozpočtových pravidlách v súvislosti s postupom udelenia absolutória za rok 2011 včas na účely postupu udelenia absolutória;

         Prenesené rozpočtové prostriedky

                  6.

                  na základe správy Dvora audítorov konštatuje, že z roku 2010 do roku 2011 boli prenesené platobné rozpočtové prostriedky vo výške 6 448 762 EUR; okrem toho konštatuje, že z prenesenej sumy sa v roku 2011 museli zrušiť prostriedky vo výške 1,3 milióna EUR; pripomína, že Dvor audítorov zdôraznil vo svojej správe za rozpočtový rok 2010, že takýto vysoký objem prenosov je nadmerný;

                  7.

                  na základe správy Dvora audítorov konštatuje, že do roku 2012 boli prenesené platobné rozpočtové prostriedky vo výške 5 187 289 EUR (16 % platobných rozpočtových prostriedkov), z ktorých 3,1 milióna EUR sa týkalo hlavy III (operačné výdavky), čo predstavuje 39 % platobných rozpočtových prostriedkov v hlave III; vyzýva Eurojust, aby informoval orgán udeľujúci absolutórium o opatreniach prijatých na odstránenie tohto nedostatku, keďže jeho miera je nadmerná a v rozpore so zásadou ročnej platnosti rozpočtu;

                  8.

                  konštatuje, že rozpočet na hlavu I sa od roku 2010 zvýšil o 7 % z dôvodu vyšších výdavkov na zamestnancov a súvisiacich výdavkov;

                  9.

                  konštatuje, že v rámci hlavy II (administratívne výdavky) sa v roku 2011 zaviazalo takmer 99 % prostriedkov; okrem toho konštatuje, že miera plnenia platieb bola 78 % v porovnaní so 72 % v roku 2010;

                  10.

                  konštatuje, že v rámci hlavy III sa v roku 2011 zaviazalo takmer 96 % prostriedkov, pričom miera plnenia platieb v roku 2011 bola 58 % v porovnaní s 59 % v roku 2010; vyzýva Eurojust, aby informoval orgán udeľujúci absolutórium o opatreniach prijatých na odstránenie tohto nedostatku, keďže nízka miera plnenia poukazuje na ťažkosti v plánovaní alebo vykonávaní činností Eurojustu;

         Účtovný systém

                  11.

                  na základe ročnej účtovnej závierky konštatuje, že Eurojust v roku 2011 používal systém účtovania na základe časového rozlíšenia (ABAC), t. j. účtovný systém používaný Komisiou na účely rozpočtového účtovníctva; ďalej konštatuje, že rozpočtové informácie sú integrované do jedného systému, ktorý využíva systém SAP ako databázu pre funkcie účtovníctva;

         Presuny

                  12.

                  na základe ročnej účtovnej závierky konštatuje, že počas roka 2011 sa celkovo uskutočnilo 12 rozpočtových presunov;

         Priestory

                  13.

                  na základe výročnej správy o činnosti Eurojustu konštatuje, že s Holandskom ako hostiteľským členským štátom bola dosiahnutá dohoda o nových priestoroch Eurojustu od roku 2015 prostredníctvom dohody o spolupráci z 30. júna 2011 a s inštitúciami Únie dohoda o rozpočtových dôsledkoch;

         Postupy prijímania zamestnancov

                  14.

                  konštatuje, že Dvor audítorov opätovne zaznamenal nedostatky vo vykonávaní postupov prijímania zamestnancov; v súlade s tým vyzýva Eurojust, aby vypracoval komplexný akčný plán v oblasti prijímania zamestnancov rešpektujúci rovnosť príležitostí pre všetkých kandidátov s cieľom výrazne znížiť mieru neobsadených pracovných miest, a informoval orgán udeľujúci absolutórium o prijatých opatreniach; domnieva sa, že niektoré ustanovenia služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  15.

                  na základe výročnej správy o činnosti konštatuje, že počet osôb pracujúcich v Eurojuste v roku 2011 bol 269 a skladal sa zo:

                              —

                              42 prokurátorov, sudcov alebo policajtov s rovnocennými právomocami, ktorých vyslali členské štáty a ktorým pomáha 15 vyslaných národných expertov pridelených národným sekciám,

                              —

                              210 osôb zamestnaných podľa služobného poriadku, ktorým pomáhajú 2 vyslaní národní experti v administratíve;

         Výkonnosť

                  16.

                  konštatuje, že počet prípadov, pri ktorých členské štáty požiadali o pomoc Eurojustu v boji proti závažnej cezhraničnej trestnej činnosti, sa zvýšil z 1 421 v roku 2010 na 1 441 v roku 2011; konštatuje najmä, že v roku 2011 bolo registrovaných 218 prípadov podvodov a že počet koordinačných stretnutí sa zvýšil zo 17 v roku 2010 na 58 v roku 2011; víta skutočnosť, že v tom istom roku Eurojust spolu s tímom pre hospodársku kriminalitu ukončil strategický projekt v oblasti zlepšovania výmeny informácií a vzájomnej právnej pomoci medzi justičnými orgánmi členských štátov v oblasti podvodov s DPH;

                  17.

                  konštatuje, že v roku 2011 bolo zaregistrovaných 26 prípadov korupcie v porovnaní s 31 prípadmi v roku 2010; zdôrazňuje, že počet koordinačných stretnutí sa zvýšil z 11 v roku 2010 na 19 v roku 2011; víta skutočnosť, že v tom istom roku vyšetrovací tím pre korupciu dosiahol pozitívny výsledok v prípade firmy z členského štátu, ktorá zaplatila urovnanie vo výške 3 000 000 EUR po cezhraničnom korupčnom prípade s globálnymi aspektmi;

                  18.

                  poznamenáva, že Dvor audítorov opäť poukázal na potrebu prehodnotiť vymedzenie príslušných úloh a povinností riaditeľa a kolégia Eurojustu; oznamuje svoj zámer venovať pozornosť tejto problematike v ďalšej revízii rozhodnutia Rady 2002/187/SVV, ktorým sa riadi Eurojust;

                  19.

                  berie na vedomie, že s hostiteľským štátom bola podpísaná dohoda o spolupráci týkajúca sa nových priestorov Eurojustu od roku 2015;

                  20.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 180.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 63, 6.3.2002, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 267.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: 2012/610/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Spoločného podniku pre palivové články a vodík za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre palivové články a vodík za rozpočtový rok 2010

text:
               17.10.2012

               SK

               Úradný vestník Európskej únie

               L 286/328

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Spoločného podniku pre palivové články a vodík za rozpočtový rok 2010
   (2012/610/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Spoločného podniku pre palivové články a vodík za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (3),

               —

               so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá Spoločný podnik pre palivové články a vodík (4),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0110/2012),

               1.

               udeľuje výkonnému riaditeľovi Spoločného podniku pre palivové články a vodík absolutórium za plnenie rozpočtu Spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Spoločného podniku pre palivové články a vodík, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 40.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 153, 12.6.2008, s. 1.

      (4)  Ú. v. EÚ L 302, 19.11.2011, s. 3.

      (5)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre palivové články a vodík za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Spoločného podniku pre palivové články a vodík za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Spoločného podniku pre palivové články a vodík za rozpočtový rok 2010 spolu s odpoveďami spoločného podniku (1),

                  —

                  so zreteľom na odporúčanie Rady z 21. februára 2012 (06086/2012 – C7-0050/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (3),

                  —

                  so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá Spoločný podnik pre palivové články a vodík (4),

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0110/2012),

                  A.

                  keďže Spoločný podnik pre palivové články a vodík (ďalej len „spoločný podnik“) bol založený v máji 2008 na obdobie do 31. decembra 2017, aby sa zameral na vývoj trhových aplikácií, a tým uľahčoval dodatočné úsilie priemyslu o rýchle zavedenie technológie palivových článkov a vodíkovej technológie do praxe;

                  B.

                  keďže spoločný podnik získal finančnú autonómiu až v novembri 2010;

                  C.

                  keďže Dvor audítorov vyhlásil, že získal primeranú istotu o tom, že účtovná závierka spoločného podniku za rozpočtový rok 2010 je spoľahlivá a že príslušné operácie sú zákonné a správne;

                  D.

                  keďže zakladajúcimi členmi spoločného podniku sú Únia zastúpená Komisiou a Európske priemyselné zoskupenie pre spoločnú technologickú iniciatívu pre palivové články a vodík (priemyselné zoskupenie);

                  E.

                  keďže maximálna výška príspevku Únie pre spoločný podnik na celé obdobie je 470 000 000 EUR, pričom tento príspevok sa uhradí z rozpočtu siedmeho rámcového programu pre výskum;

                  F.

                  keďže za rozpočtový rok 2010 rozpočet spoločného podniku predstavoval 97 400 000 EUR,

         Rozpočtové a finančné hospodárenie

                  1.

                  konštatuje na základe konečnej ročnej účtovnej závierky spoločného podniku za rozpočtový rok 2010, že jeho rozpočet spravovalo od 1. januára 2010 do 14. novembra 2010 GR RTD; berie na vedomie, že spoločný podnik sa stal autonómnym 15. novembra 2010;

                  2.

                  konštatuje na základe konečnej ročnej účtovnej závierky, že spoločný podnik urobil v roku 2010 dve zmeny v rozpočte; berie na vedomie najmä, že:

                              —

                              prvá zmena rozpočtu bola zameraná na reštrukturalizáciu výdavkových položiek v súlade s potrebami spoločného podniku a na prerozdelenie príjmov, pričom sa zohľadnilo neskoré nadobudnutie autonómie spoločného podniku v roku 2010,

                              —

                              druhou zmenou rozpočtu bolo zlúčenie dvoch príjmových položiek na základe žiadosti Komisie;

                  3.

                  konštatuje na základe konečnej ročnej účtovnej závierky, že výkonný riaditeľ schválil v roku 2010 tri rozpočtové presuny, ktoré celkovo predstavujú 0,11 % platobných prostriedkov na rok 2010;

                  4.

                  konštatuje, že podľa konečnej ročnej účtovnej závierky miera plnenia rozpočtu spoločného podniku v roku 2010 dosiahla 99,01 %, pokiaľ ide o viazané rozpočtové prostriedky, a 88,7 %, pokiaľ ide o platobné rozpočtové prostriedky; berie na vedomie najmä:

                              —

                              nízku mieru čerpania rozpočtových prostriedkov na zamestnancov, t. j. 19,14 % v prípade viazaných rozpočtových prostriedkov a 13,63 % v prípade platobných rozpočtových prostriedkov, čo je najmä dôsledkom oneskorenia v nábore zamestnancov,

                              —

                              nízku mieru čerpania platobných rozpočtových prostriedkov súvisiacich s infraštruktúrou, t. j. 15,39 %, čo súvisí s tým, že spoločný podnik neskoro získal autonómiu;

                        žiada spoločný podnik, aby orgánu udeľujúcemu absolutórium vysvetlil oneskorenie v nábore zamestnancov; okrem toho naliehavo žiada spoločný podnik, aby informoval orgán udeľujúci absolutórium o opatreniach prijatých a vykonaných s cieľom napraviť situáciu a umožniť vyššiu mieru plnenia rozpočtu, pokiaľ ide o viazané aj platobné rozpočtové prostriedky;

                  5.

                  konštatuje, že všetky operačné platby príjemcom za rok 2010 boli vykonané v posledných šiestich týždňoch roka 2010;

         Systémy vnútornej kontroly

                  6.

                  vyzýva spoločný podnik a najmä jeho účtovníka, aby v súlade s rozpočtovými pravidlami sformalizoval a potvrdil príslušné podnikové postupy;

                  7.

                  berie na vedomie zistenie Dvora audítorov, že spoločný podnik má úroveň správy a postupov v oblasti IT primeranú svojej veľkosti a poslaniu; zdôrazňuje však, že oficiálne potvrdenie politík a postupov cyklu strategického plánovania v oblasti IT, triedenia údajov v súlade s požiadavkami dôvernosti a integrity a plánu na zabezpečenie pokračovania činnosti a plánu obnovy po havárii zaostáva; vyzýva spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

                  8.

                  pripomína, že spoločný podnik bol založený v máji 2008, ale samostatnú činnosť začal v novembri 2010; vyjadruje znepokojenie nad tým, že doteraz nebola vypracovaná metodika oceňovania vecných príspevkov, ktorá by bola v súlade s rozpočtovými pravidlami a vychádzala by z pravidiel účasti na siedmom rámcovom programe pre výskum; konštatuje, že podľa odpovede, ktorú spoločný podnik poskytol Dvoru audítorov, v druhom štvrťroku roku 2011 vypracoval metodiku, ktorú v novembri 2011 predložil správnej rade na schválenie; vyzýva spoločný podnik, aby pre orgán udeľujúci absolutórium aktualizoval informácie o najnovšom vývoji v súvislosti s prijatím a implementáciou tejto metodiky;

         Vnútorný audit

                  9.

                  berie na vedomie, že rozpočtové pravidlá spoločného podniku zatiaľ neboli zmenené a doplnené tak, aby zahrnuli ustanovenie o právomociach vnútorného audítora Komisie vo vzťahu k všeobecnému rozpočtu ako celku;

                  10.

                  konštatuje však, že Komisia a spoločný podnik prijali opatrenia, aby zabezpečili jasné vymedzenie príslušných operačných úloh Útvaru pre vnútorný audit Komisie a funkcie vnútorného auditu spoločného podniku;

         Výzva na predloženie návrhov a riadenie projektov

                  11.

                  konštatuje, že podľa svojej výročnej správy o činnosti spoločný podnik dokončil v priebehu roku 2009 výberové konanie v rámci výzvy na predloženie návrhov z roku 2009 a podpísal dohodu o udelení grantu na 28 projektov a že do konca roka 2010 boli uskutočnené prvé platby pre všetky projektové konzorciá s výnimkou jediného;

                  12.

                  na základe výročnej správy o činnosti konštatuje, že výzva na predloženie návrhov na rok 2010 bola uverejnená 18. júna 2010 a že finančný príspevok spoločného podniku na túto výzvu predstavoval 89 100 000 EUR; berie na vedomie, že pred uplynutím lehoty bolo podaných 71 návrhov, z ktorých 43 splnilo prahové hodnoty hodnotenia, a že v roku 2011 sa uskutočnili rokovania o zmluve;

                  13.

                  vyzýva spoločný podnik, aby orgánu udeľujúcemu absolutórium poskytol:

                              —

                              aktualizovanú správu o súčasnej situácii projektov v rámci výziev na predloženie návrhov na rok 2009, pokiaľ ide o platby a predbežné výsledky,

                              —

                              aktualizovanú správu o súčasnej situácii projektov v rámci výzvy na predloženie návrhov na rok 2010, pokiaľ ide o uzatváranie zmlúv a platby;

                  14.

                  uznáva, že hodnotenie výzvy na predloženie návrhov na rok 2010 vykonalo 32 nezávislých odborníkov a jeden predsedajúci a že dvaja nezávislí pozorovatelia sledovali, či hodnotenie prebieha spravodlivým, nestranným a dôverným spôsobom; vyzýva spoločný podnik, aby informoval orgán udeľujúci absolutórium o mechanizmoch overovania, ktoré využíva na zabezpečenie plnej nezávislosti odborníkov a pozorovateľov, a teda na zníženie rizika konfliktu záujmov počas vyhodnocovania ponúk;

         Chýbajúca dohoda o hostiteľskom štáte

                  15.

                  znova opakuje, že spoločný podnik by mal urýchlene uzavrieť hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú poskytne Belgicko spoločnému podniku, ako sa stanovuje v jeho zakladajúcom nariadení (ES) č. 521/2008;

         Horizontálne poznámky týkajúce sa spoločných podnikov

                  16.

                  zdôrazňuje, že Komisia doteraz zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IIL, ARTEMIS, ENIAC, Čisté nebo, FCH a ITER-F4E) pôsobí v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), pôsobí v oblasti dopravy a na jeho činnosť dohliada GR MOVE;

                  17.

                  konštatuje, že celková orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

                  18.

                  konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

                  19.

                  konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

                  20.

                  vyzýva Európsku komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

                  21.

                  víta iniciatívu spoločného podniku ARTEMIS zahŕňať informácie o sledovaní a revízii prebiehajúcich projektov do svojej výročnej správy o činnosti; domnieva sa, že to je postup, ktorý by mali nasledovať ostatné spoločné podniky;

                  22.

                  pripomína, že spoločné podniky sú verejno-súkromné partnerstvá a že v dôsledku toho sa verejné a súkromné záujmy prelínajú; zastáva názor, že za týchto okolností nemožno pravdepodobnosť konfliktu záujmov vylúčiť, ale naopak treba ju náležite riešiť; vyzýva preto spoločné podniky, aby orgán udeľujúci absolutórium informovali o mechanizmoch overovania, ktoré sú zavedené v ich príslušných štruktúrach s cieľom umožniť náležité riadenie a prevenciu vzniku konfliktu záujmov;

                  23.

                  konštatuje, že so zjavnou výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spájať svoje zdroje, ak to je možné;

                  24.

                  vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

                  25.

                  vyzýva Dvor audítorov, aby v primeranej lehote poskytol Európskemu parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov.

         (1)  Ú. v. EÚ C 368, 16.12.2011, s. 40.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 153, 12.6.2008, s. 1.

         (4)  Ú. v. EÚ L 302, 19.11.2011, s. 3.

         (5)  Ú. v. ES L 357, 31.12.2002, s. 72.


title: 2011/240/EÚ: Rozhodnutie Komisie zo 14. apríla 2011 , ktorým sa predlžuje prechodné obdobie týkajúce sa nadobúdania poľnohospodárskej pôdy v Litve  Text s významom pre EHP

text:
               15.4.2011

               SK

               Úradný vestník Európskej únie

               L 101/122

         ROZHODNUTIE KOMISIE
   zo 14. apríla 2011,
   ktorým sa predlžuje prechodné obdobie týkajúce sa nadobúdania poľnohospodárskej pôdy v Litve
   (Text s významom pre EHP)
   (2011/240/EÚ)
   EURÓPSKA KOMISIA,
   so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
   so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na kapitolu 4 prílohy IX k tomuto aktu,
   so zreteľom na žiadosť Litvy,
   keďže:

               (1)

               V akte o pristúpení z roku 2003 sa ustanovuje, že Litva môže na základe podmienok, ktoré sú v ňom stanovené, ponechať v období siedmich rokov odo dňa pristúpenia, ktoré sa skončí 30. apríla 2011, v platnosti zákazy týkajúce sa nadobúdania poľnohospodárskej pôdy fyzickými a právnickými osobami z ostatných členských štátov EÚ, ktoré ani nemajú sídlo, ani nie sú registrované, ani nemajú pobočku alebo sprostredkovateľa v Litve. Ide o dočasnú výnimku týkajúcu sa voľného pohybu kapitálu, ktorý zaručujú články 63 až 66 Zmluvy o fungovaní Európskej únie. Toto prechodné obdobie sa môže predĺžiť iba raz, a to maximálne o tri roky.

               (2)

               Dňa 4. februára 2011 Litva požiadala o predĺženie prechodného obdobia týkajúceho sa nadobúdania poľnohospodárskej pôdy o 3 roky.

               (3)

               Hlavným dôvodom prechodného obdobia bola potreba chrániť sociálno-ekonomické podmienky poľnohospodárskych činností v dôsledku zavedenia jednotného trhu a prechodu na spoločnú poľnohospodársku politiku v Litve. Jeho cieľom bolo najmä zohľadniť obavy týkajúce sa možného vplyvu liberalizácie nadobúdania poľnohospodárskej pôdy na odvetvie poľnohospodárstva v dôsledku počiatočných veľkých rozdielov v cenách pôdy a v príjmoch v porovnaní s Belgickom, Dánskom, Fínskom, Francúzskom, Gréckom, Holandskom, Írskom, Luxemburskom, Nemeckom, Portugalskom, Rakúskom, Spojeným kráľovstvom, Španielskom, Švédskom a Talianskom (ďalej len „EÚ 15“). Cieľom prechodného obdobia bolo aj uľahčiť poľnohospodárom proces reštitúcií a privatizácie poľnohospodárskej pôdy. Komisia vo svojej správe zo 16. júla 2008 o preskúmaní prechodných opatrení týkajúcich sa získavania poľnohospodárskych nehnuteľností stanovených v zmluve o pristúpení z roku 2003 (ďalej len „strednodobé preskúmanie 2008“) už zdôraznila význam dokončenia tejto poľnohospodárskej reformy do konca plánovaného prechodného obdobia (1).

               (4)

               Pozemková reforma v Litve ešte prebieha. Podľa údajov, ktoré poskytli litovské orgány, existuje celkovo 429 000 ha štátnych pozemkov, ku ktorým treba určiť vlastnícke práva. V súčasnosti bolo sprivatizovaných iba 77 200 ha štátnej poľnohospodárskej pôdy a k 351 000 ha poľnohospodárskej pôdy, čo predstavuje 11,42 % celkovej poľnohospodárskej pôdy v Litve, stále treba vyriešiť otázku vlastníckych práv.

               (5)

               Podľa názoru litovských orgánov je to práve nejasnosť vlastníckych práv spolu s nepriaznivou štruktúrou poľnohospodárskych podnikov, ktoré nevyhnutným spôsobom bránia transakciám s pôdou a konsolidácii poľnohospodárskych pozemkov. Fragmentácia pôdy však vedie k nižšej konkurencieschopnosti a vytvára poľnohospodárske podniky, ktoré sa menej orientujú na trh. V tomto kontexte z údajov, ktoré sprístupnili litovské orgány za rok 2009, vyplýva, že poľnohospodárske podniky s veľkosťou do 5 ha v tomto roku predstavovali 52,5 % všetkých poľnohospodárskych podnikov.

               (6)

               Už spomínaná nižšia konkurencieschopnosť litovského odvetvia poľnohospodárstva v porovnaní s odvetvím poľnohospodárstva v EÚ 15 je znásobená ťažkosťami v prístupe k finančným zdrojom a vysokými úrokovými sadzbami, ktoré sa uplatňujú na komerčné úverové nástroje používané na nadobúdanie poľnohospodárskej pôdy (vyše 10 % v roku 2009).

               (7)

               Nedávna celosvetová finančná a hospodárska kríza mala navyše negatívny vplyv aj na litovské hospodárstvo, a to najmä na predajné ceny poľnohospodárskych produktov. Podľa údajov litovského štatistického úradu spadajúceho pod vládu Litovskej republiky bol celkový index nákupných cien poľnohospodárskych produktov v roku 2009 v porovnaní s rokom 2008 na úrovni 77,8. Tento prepad bol obzvlášť výrazný v sektore pestovania rastlín, kde bol celkový index nákupných cien týchto poľnohospodárskych produktov v roku 2009 v porovnaní s rokom 2008 na úrovni 69,1.

               (8)

               Vzhľadom na uvedené faktory možno vysvetliť stále výrazný, aj keď zmenšujúci sa rozdiel medzi poľnohospodárskymi príjmami poľnohospodárov v Litve a poľnohospodármi v EÚ 15. Podľa Eurostatu sa v roku 2009 úroveň príjmov poľnohospodárov v Litve znížila o 13,6 %, kým priemerné príjmy v EÚ 27 sa znížili o 10,7 %.

               (9)

               Podobne ako pri poľnohospodárskych príjmoch, rozdiel pretrváva aj v predajných cenách poľnohospodárskej pôdy medzi Litvou a ostatnými členskými štátmi EÚ. Podľa údajov Eurostatu zostávajú ceny za parcely poľnohospodárskej pôdy v Litve v porovnaní s ostatnými členskými štátmi EÚ nízke. Úplná konvergencia predajných cien poľnohospodárskej pôdy sa ani neočakávala, ani nepovažovala za nevyhnutnú podmienku na ukončenie prechodného obdobia. Napriek tomu sú rozdiely v predajných cenách poľnohospodárskej pôdy medzi Litvou a krajinami EÚ 15 také značné, že môžu byť prekážkou v hladkom pokroku smerom k cenovej konvergencii.

               (10)

               Vzhľadom na to možno spolu s litovskými orgánmi predpokladať, že zrušenie obmedzení 1. mája 2011 by vyvolalo tlak na ceny pôdy v Litve. Preto existuje hrozba vážneho narušenia litovského trhu s poľnohospodárskou pôdou po skončení prechodného obdobia.

               (11)

               Preto by sa malo povoliť predĺženie prechodného obdobia o tri roky v zmysle kapitoly 4 prílohy IX k aktu o pristúpení.

               (12)

               Aby sa trh úplne pripravil na liberalizáciu, je aj v nepriaznivej hospodárskej situácii naďalej nanajvýš dôležité podporovať zlepšovanie faktorov, ako sú možnosti získania úverov a poistenia pre poľnohospodárov a dokončenie štrukturálnej reformy poľnohospodárstva počas prechodného obdobia, ako už bolo zdôraznené v strednodobom preskúmaní 2008.

               (13)

               Keďže otvorený jednotný trh bol vždy základom európskej prosperity, zvýšený prísun zahraničného kapitálu by znamenal potenciálne prínosy aj pre poľnohospodársky trh v Litve. Ako sa zdôrazňuje v strednodobom preskúmaní 2008, zahraničné investície do odvetvia poľnohospodárstva by takisto mohli mať výrazný dlhodobý vplyv na poskytovanie kapitálu a know-how, fungovanie trhov s pôdou a poľnohospodársku produktivitu. Postupné uvoľňovanie obmedzení zahraničného vlastníctva v prechodnom období by takisto prispelo k príprave trhu na úplnú liberalizáciu.

               (14)

               Z dôvodu právnej istoty a s cieľom zabrániť právnemu vákuu vo vnútroštátnom právnom systéme Litvy po skončení súčasného prechodného obdobia by toto rozhodnutie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO ROZHODNUTIE:
   Článok 1
   Prechodné obdobie týkajúce sa nadobúdania poľnohospodárskej pôdy v Litve uvedené v kapitole 4 prílohy IX k aktu o pristúpení z roku 2003 sa predlžuje do 30. apríla 2014.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. apríla 2011

            Za Komisiu

            predseda

         José Manuel BARROSO

      (1)  KOM(2008) 461 v konečnom znení, 16. júl 2008.


title: Rozhodnutie výkonného výboru zo 16. septembra 1998 o zriadení Stáleho výboru pre hodnotenie a vykonávanie Schengenu (SCH/Com-ex (98) 26 def)

text:
Dôležité právne oznámenie

|

41998D0026

Úradný vestník L 239 , 22/09/2000 S. 0138 - 0143

		Rozhodnutie výkonného výboruzo 16. septembra 1998o zriadení Stáleho výboru pre hodnotenie a vykonávanie Schengenu(SCH/Com-ex (98) 26 def)Výkonný výbor,so zreteľom na článok 132 Dohovoru, ktorým sa vykonáva Schengenská dohoda,so zreteľom na článok 7 Dohovoru, ktorým sa vykonáva Schengenská dohoda,so zreteľom na spoločné vyhlásenie týkajúce sa článku 139 v záverečnom akte pripojenom k dohovoru,keďže podnet na založenie stáleho výboru vyplýva z obáv o komplementaritu s existujúcimi nástrojmi v rámci Európskej únie;dbajúc o potrebu dodržiavania zásady národnej suverenity,keďže tento výbor možno bude musieť byť vo vhodnom čase pozmenený, aby bral do úvahy operačný rámec Európskej únie,ROZHODOL TAKTO:Stály výbor pre hodnotenie a vykonávanie Schengenu (ďalej "stály výbor") sa zriaďuje pod záštitou výkonného výboru po prvé na to, aby zistil či boli všetky predpoklady na zavedenie dohovoru do platnosti kandidátskym štátom splnené a po druhé, aby zabezpečil správne uplatňovanie Schengenského acquis štátmi už vykonávajúcimi dohovor, najmä prostredníctvom presného určenia problémov a navrhovania riešení.Stály výbor bude mať výhradnú zodpovednosť za prípravu návrhov správ s ohľadom na hodnotenie príprav kandidátskych štátov na zavedenie Schengenského dohovoru do platnosti a overenie, že všetky predpoklady pre praktické uplatnenie Schengenského dohovoru a zrušenie kontrol na vnútorných hraniciach boli splnené.Druhou úlohou stáleho výboru bude položiť základy tak, aby výkonný výbor mohol zabezpečiť správne uplatnenie Schengenského dohovoru štátmi, ktoré ho už uviedli do platnosti, najmä kontrolovaním odporúčaní navrhnutých pri návštevách výborov na vonkajších hraniciach, zabezpečením prijatia následných krokov na nápravu nedostatkov uvedených vo výročnej správe o vonkajších hraniciach, zameraním väčšej pozornosti na spoločné úsilie potrebné na zlepšenie kvality kontrol na vonkajších hraniciach a optimalizovaním uplatnenia dohovoru v oblasti policajnej spolupráce, súdnej spolupráce a SIS. Stály výbor bude hľadať riešenia zistených problémov a pripravovať návrhy na uspokojivé a optimálne vykonávanie dohovoru. Výhradná zodpovednosť za kontrolu zabezpečenia správneho uplatňovania dohovoru aj naďalej zostane na Schengenských štátoch. Stály výbor sa preto obmedzí na vykonávanie overovacích postupov tak, ako sú vymedzené v nasledovnom mandáte.Tieto dve úlohy zaručujú stálemu výboru udelenie dvoch oddelených mandátov:1. pripravovať správy, ktoré slúžia ako základ pre zistenie, či boli všetky predpoklady na zavedenie dohovoru do platnosti kandidátskym štátom splnené. V týchto prípadoch sa bude nazývať "hodnotiacim výborom" a bude zodpovedný za hodnotenie, ako dobre sú tieto štáty pripravené;2. položiť základy tak, aby mohol výkonný výbor zabezpečiť správne uplatnenie dohovoru v štátoch už vykonávajúcich dohovor s ohľadom na optimalizáciu jeho uplatňovania a spolupráce medzi Schengenskými partnermi. Musí najmä nájsť riešenia problémov, ktorým sa čelí od zavedenia dohovoru do platnosti, a pripraviť návrhy na zlepšenie kontrol v súlade so stanovenými cieľmi a duchom dohovoru. Tu sa bude nazývať "vykonávacím výborom".I. HODNOTIACI VÝBOR PRE KANDIDÁTSKE ŠTÁTY NA ZAVEDENIE DOHOVORU DO PLATNOSTI1. ÚLOHY HODNOTIACEHO VÝBORUVždy keď je štát kandidátom na zavedenie dohovoru do platnosti, stály výbor, konajúc v zmysle svojho hodnotiaceho poverenia, vypracuje správu stanovujúcu zoznam kritérií, ktoré majú byť kandidátskymi štátmi splnené. Tento zoznam presne určuje štandard, ktorý sa má dosiahnuť vo všetkých oblastiach pokrytých dohovorom. Po schválení týchto kritérií výkonným výborom preverí stály výbor v ďalšej správe, či kandidátsky štát, ktorý má zaviesť dohovor do platnosti, spĺňa kritériá a dodržiava požadované štandardy.V každej z oblastí kompetencie výboru môže tento uložiť skupine kompetentných expertov vypracovať návrh správy v špecifickej oblasti. Tieto správy sa budú zaoberať kvalitatívnymi, kvantitatívnymi, prevádzkovými, administratívnymi a organizačnými aspektmi a majú presne určiť nedostatky alebo slabé stránky, a súčasne navrhovať riešenia.2. OBLASTI PRÁVOMOCIVýbor pripraví návrh podrobnej a vyčerpávajúcej správy a zhodnotí, ako dobre sú kandidátske štáty, ktoré majú zaviesť Schengenskýdohovor do platnosti pripravené vo všetkých oblastiach uvedených v rozhodnutí SCH/Com-ex (93) 10 zo 14. decembra 1993, a zabezpečí dodržanie všetkých predpokladov pre vykonávanie Schengenského acquis. Zhodnotenie sa bude vzťahovať najmä na nasledovné oblasti:- kontroly na vonkajších hraniciach, najmä uplatnenie Spoločnej príručky,- sledovanie vonkajších pozemných a námorných hraníc,- víza, najmä uplatnenie Spoločných konzulárnych pokynov,- podmienky upravujúce pohyb cudzích štátnych príslušníkov, vrátane opatrení prijatých s ohľadom na nelegálnu imigráciu a cudzích štátnych príslušníkov nelegálne sa zdržiavajúcich na Schengenskom území,- povolenia k pobytu a stav pohotovosti pre účely zamietnutia vstupu,- policajná spolupráca,- vzájomná pomoc v trestných veciach, vrátane extradície,- drogy,- SIS, najmä uplatnenie príručky SIRENE,- ochrana osobných údajov,- politika vyhostenia a readmisie,- opatrenia pre pohyb osôb na letiskách.Na jednej strane prijme stály výbor ako základ nasledovné úlohy v oblastiach vzťahujúcich sa k vonkajším hraniciam, policajne spolupráci, SIS a vízam; na druhej strane pripraví zoznam úloh, ktoré budú vykonané expertmi v ostatných oblastiach:a) Kontroly na vonkajších hraniciach a migračné toky, vrátane dvojstrannej a mnohostrannej spolupráce s tretími štátmi a otázka readmisie;Berúc do úvahy miestnu geografickú situáciu a v závislosti od druhu vonkajších hraníc navštíveného štátu, experti:- navštívia celé vonkajšie námorné hranice tak, aby priamo na mieste zhromaždili informácie týkajúce sa efektívnosti opatrení na sledovanie na mori a pevnine, najmä v noci; a budú pozorovať vykonávanie kontrol osôb a nákladu v hlavných prístavoch,- budú pozorovať kontrolné opatrenia na pozemných hraniciach s cieľom overenia ich efektívnosti vo dne aj v noci. Musia získať informácie o boji proti pašovaniu nelegálnych imigrantov, medzi iným aj prostredníctvom rozhovorov s kontrolnými orgánmi,- navštívia všetky letiská s cieľom kontroly uplatnenia Schengenských ustanovení,- navštívia okrem toho ústredné orgány zodpovedné za vonkajšie hranice a imigračnú kontrolu a preskúmajú administratívne štruktúry a koordináciu medzi štátnou a miestnou úrovňou,- sa budú pri návšteve hraničných priechodov a centrálneho orgánu informovať na prax vydávania víz na hranici,- overia pri návšteve hraničných priechodov a centrálneho orgánu, či môže byť SIS uvedený do prevádzky,- zhodnotia opatrenia pre vykonávanie kontrol na vonkajších hraniciach, na oficiálnych hraničných priechodoch a v oblastiach ležiacich medzi nimi,- zhodnotia technické prostriedky, ktoré sú k dispozícii na vonkajších hraniciach, medzi iným (prostriedky) na vysporiadanie sa s nepravými dokladmi,- zhodnotia sledovanie pozemných a námorných hraníc,- skontrolujú, či je na rozličných navštívených hraniciach dostatočný počet pracovníkov zaškolených medzi iným s cieľom odhaľovania nepravých dokladov,- skontrolujú opatrenia prijaté na navštívených vonkajších hraniciach pre boj s nelegálnou imigráciou a všeobecnejšie, so zločinom,- skontrolujú opatrenia prijaté proti osobám, ktorým nebol povolený vstup na hranice, alebo osobám zdržiavajúcim sa tam nelegálne,- skontrolujú prostriedky rozmiestnené na boj proti sieťam nelegálnej imigrácie,- zhodnotia spoluprácu so susedným štátom (susednými štátmi).Cieľom návštevy bude zhodnotiť priamo na mieste efektívnosť opatrení sledovania a ich súlad so Schengenskými kontrolnými štandardmi stanovenými v Schengenskom dohovore, spoločnej príručke a príslušných rozhodnutiach výkonného výboru.b) Spolupráca na spoločných hraniciach so štátmi už uplatňujúcimi dohovor, hlavne s ohľadom na policajnú a súdnu spoluprácu, najmä uzatváranie dvojstranných dohôd a vyslanie styčných dôstojníkovV tomto kontexte bude mať stály výbor za úlohu overiť:- efektívnosť každodennej spolupráce v spoločných pohraničných oblastiach pri vykonávaní dohovoru a dvojstranných dohôd,- schopnosť a vôľu vykonávať a rozvíjať spoločné cezhraničné operácie v súlade s dohovorom a dvojstrannými dohodami,- schopnosť a vôľu vykonávať a rozvíjať spoluprácu so styčnými dôstojníkmi,- efektívnosť spolupráce so štátmi susediacimi s vonkajšími hranicami Schengenu v boji proti zločinu a najmä proti nelegálnym imigračným sieťam,- policajný prístup do databázy a všeobecné školenie,- efektívnosť cezhraničných kooperačných štruktúr,- priamu spoluprácu a vzťahy medzi orgánmi kandidátskych štátov a Schengenských štátov,- bezpečnostné prostriedky a počet pracovníkov v pohraničnej oblasti.c) SIS, úrady SIRENE, ochrana zariadení a osobných údajovV tomto kontexte bude mať stály výbor za úlohu overiť:Technické aspekty- kvalitatívne, kvantitatívne, prevádzkové, organizačné, a technické aspekty budúceho národného SIS,- technické prostriedky a postupy používané na prenos informácií z národných informačných systémov do národných SIS (nahrávanie do SIS z národných systémov),- technické prostriedky na bezprostredné sprístupnenie údajov SIS užívateľom a zabezpečenie synchronizácie údajov národného SIS a centrálneho SIS,- technická dostupnosť národných SIS.Aspekty týkajúce sa údajov a ich použitia- množstvo údajov, ktoré je štát pripravený začleniť do SIS,- kvalitu údajov, ktoré majú byť začlenené (ukončenie nadpisov),- geografické umiestnenie terminálov a ich prevádzkový stav (prístupnosť údajov SIS pre konečných užívateľov),- školenie zamestnancov oprávnených na používanie údajov obsiahnutých v SIS,- interné postupy a pokyny pre vyhlásenie stavu pohotovosti, ktoré sa uplatnia v prípade zásahu,- používanie rôznych alternatív pre pátrania,- prevádzkovú kapacitu úradov SIRENE (koordinácia medzi službami, reakčný čas).Ochrana zariadení a údajov- organizačné a technické aspekty ochrany zariadení a údajov,- opatrenia na zabránenie prístupu do systému a k údajom,- opatrenia prispôsobené rôznym úrovniam spracovania podľa užívateľových zodpovedností,- podmienky upravujúce odvolanie stavov pohotovosti, ktoré sa skončili.d) Vydávanie víz- všeobecné podmienky upravujúce vydávanie víz v porovnaní s podmienkami stanovenými v Spoločných konzulárnych pokynoch,- ustanovenia o konzultácii pred vydaním víz,- ustanovenia o konzultácii v SIS pred vydaním víz,- ustanovenia pre obstaranie vízových nálepiek a skladovacie podmienky.Stály výbor bude dohliadať na koordináciu týchto správ a predloží výkonnému výboru všeobecnú správu.II. VYKONÁVACÍ VÝBOR PRE ŠTÁTY UŽ UPLATŇUJÚCE DOHOVOR1. ÚLOHYStály výbor poskytne priestor pre odhaľovanie akýchkoľvek problémov, s ktorými sa stretne na vonkajších hraniciach a pre identifikovanie situácií, ktoré nespĺňajú štandardy stanovené v súlade s duchom a cieľom dohovoru. Prostredníctvom stáleho výboru bude navštevovaný štát a výkonný výbor informovaný o problémoch, s ktorými sa stretol spolu s riešeniami navrhovanými pre uplatňovanie dohovoru uspokojivým a najefektívnejším spôsobom. Pokiaľ ide o problémy, s ktorými sa stretol od zavedenia dohovoru do platnosti, bude úlohou výboru spracovať technické návrhy na zlepšenie kontrol, bezpečnosti, a súdnej spolupráce, vrátane extradície.Výbor taktiež skontroluje, či sa konalo podľa odporúčaní a pozorovaní predložených hosťujúcimi výbormi pre vonkajšie hranice a či toto umožnilo prekonať všetky nedostatky v bezpečnosti. Výbor bude mať taktiež za úlohu naďalej sledovať problémy zdôraznené vo výročnej správe o situácii na vonkajších hraniciach štátov uplatňujúcich dohovor.Nakoniec, výbor bude vykonávať svoje povinnosti pružne a objektívne, v spolupráci s kompetentnými orgánmi a v súlade s právnymi a etickými pravidlami uplatniteľnými na národnej úrovni, pri čom sa bude snažiť splniť spoločný cieľ, ktorým je zlepšenie bezpečnosti a zohľadňovanie záujmov ostatných štátov uplatňujúcich dohovor.2. OBLASTI POKRYTIAPre štáty už uplatňujúce dohovor bude výboru udelené širšie poverenie ako poverenie hosťujúcich výborov, ale (výbor) sa bude aj naďalej zameriavať na praktické aspekty. Nasledovné oblasti prechádzajúce celým Schengenským acquis môžu prejsť hodnotením a teda musia byť brané do úvahy:- kontroly a stále sledovanie na vonkajších hraniciach,- policajná spolupráca najmä v pohraničných oblastiach štátov už uplatňujúcich dohovor,- Schengenský informačný systém,- podmienky pre vydanie Schengenských víz (najmä opatrenia upravujúce predbežnú konzultáciu s partnerskými štátmi pri citlivých štátnych príslušnostiach),- opatrenia zamerané na ukončenie pobytu cudzích štátnych príslušníkov u ktorých sa zistil nelegálny pobyt na území,- vzájomná pomoc v trestných veciach, vrátane extradície.Za prioritu sa má považovať:a) Kontroly na vonkajších hraniciach a stále pozorovanie- opatrenia pre vykonávanie kontrol na oficiálnych priechodoch pozdĺž vonkajších hraníc a v pohraničných oblastiach,- technické prostriedky dostupné na vonkajších hraniciach, najmä na odhaľovanie falšovaných dokladov,- určenie, či je počet pracovníkov primeraný pre konkrétne navštívené hranice,- kontroly a sledovanie vonkajších hraníc zahŕňajúce mobilné hliadky, ako aj systémy a metódy stacionárneho pozorovania,- školenie pre pracovníkov, medzi iným v odhaľovaní falšovaných dokladov,- opatrenia prijaté na navštívených vonkajších hraniciach pre boj s nelegálnou imigráciou a všeobecne so zločinom,- opatrenia prijaté proti osobám, ktorým nebol povolený vstup na hranice, alebo zdržiavajúcim sa nelegálne na Schengenskom území,- prostriedky rozmiestnené na boj proti sieťam nelegálnej imigrácie,- existujúce formy spolupráce so susedným štátom (susednými štátmi),- administratívna organizácia služieb zodpovedných za boj proti nelegálnej imigrácii a koordináciu medzi týmito zložkami na štátnej a miestnej úrovni,- použitie SIS na pohraničných stanovištiach.b) Policajná spolupráca v pohraničnýchoblastiach štátov už uplatňujúcich dohovor- existencia dvojstranných dohôd,- vykonávanie práva na prenasledovanie a sledovanie,- organizácia cezhraničnej spolupráce,- priama spolupráca medzi službami,- vybavenie a personál rozmiestnený v pohraničnej oblasti z bezpečnostných dôvodov,- spolupráca zahŕňajúca styčných dôstojníkov.c) Schengenský informačný systém- nahrávanie do SIS z národných systémov,- technická dostupnosť národných SIS a úradov SIRENE,- prístup konečných užívateľov k údajom SIS,- podmienky vymazania ukončených stavov pohotovosti,- využívanie rôznych možností s ohľadom na stavy pohotovosti,- prevádzková kapacita úradov SIRENE, reakčný čas atď.d) Podmienky pre vydanie Schengenských víz- ustanovenia o konzultácii pred vydaním víz, ako je stanovené v prílohe 5B k spoločným konzulárnym pokynom,- ustanovenia o konzultácii v SIS pred vydaním víz,- vydané VLTV (víza s obmedzenou územnou platnosťou): množstvo, cieľové skupiny, dôvody,- ustanovenia pre obstaranie Schengenských vízových nálepiek a skladovacie podmienky.III. ZÁSADY UPRAVUJÚCE ČINNOSŤ STÁLEHO VÝBORUZloženie stáleho výboruVýbor bude stálym orgánom. Bude zložený z jedného vysokého zástupcu každého signatárskeho štátu dohovoru alebo dohody o spolupráci. (Tento vysoký zástupca môže mať doprevádzajúcich spolupracovníkov). Stálemu výboru bude asistovať sekretariát v spojitosti so zasadnutiami a rôznymi úlohami.Stály výbor navštívi všetky krajiny v takom poradí a rozmedzí, ktoré stanoví výkonný výbor.Kvôli vykonávaniu svojich úloh budú môcť stáli členovia vyzvať Schengenské štáty, aby dočasne vyslali expertov v každej z oblastí kompetencie výboru, najmä s cieľom vykonávania úloh v krajinách v súlade s opatreniami definovanými stálymi členmi. Určité úlohy vyžadujúce expertov je možné vykonať spoločne alebo ich zamerať na jednu oblasť. Každý štát bude oprávnený menovať experta na vykonanie úloh v rámci stáleho výboru. Avšak stály výbor sa bude snažiť zachovať členstvo delegácií na úrovni, ktorá je v súlade s technickými obmedzeniami úloh.Ak sa uskutočňuje naraz niekoľko návštev vyžadujúcich si skupiny expertov špecializovaných na každú z konkrétnych oblastí, vykoná sa pred koncom návštevy koordinačné zasadanie so všetkými expertmi.Experti musia mať požadovanú kvalifikáciu a vo všeobecnosti by bolo žiadúce určiť zakaždým tých istých expertov.Európska Komisia sa zúčastní ako pozorovateľ práce stáleho výboru, a aktivít pracovných skupín, ktoré slúžia výboru, centrálnej skupine a výkonnému výboru.Spoločný dozorný orgánStály výbor bude vykonávať svoje úlohy bez toho, aby boli dotknuté právomoci spoločného dozorného orgánu. Výbor bude oprávnený konzultovať s orgánom v rámci svojej oblasti kompetencií.Miesta návštevStály výbor vyberie spolu s príslušnými pracovnými skupinami miesta, ktoré sa majú navštíviť a informácie, ktoré treba zhromaždiť pre každý konkrétny prípad.Jazykové opatreniaPodrobnosti o jazykových opatreniach, ktoré sa použijú počas návštev sa určia pre každú návštevu.Podporovanie aktivít výboruOrgány navštíveného štátu zabezpečia, aby jeho orgány poskytli výboru spoluprácu a pomoc, ktorú požaduje na riadne plnenie svojich úloh. Navštívený štát musí výboru poskytnúť relevantné informácie o miestach, ktoré majú byť navštívené, a všetky užitočné štatistické, faktické, analytické alebo iné informácie (v jednom z oficiálnych jazykov Schengenu) aspoň jeden mesiac pred začatím návštevy.Úhrada cestovných a ubytovacích nákladov vynaložených počas návštevCestovné a ubytovacie náklady majú byť pokryté členmi výboru alebo ich expertmi. Hostiteľský štát bude znášať náklady logistickej podpory priamo na mieste.Príprava návrhu správySpráva bude pripravená na základe štandardného modelu, ktorý určí stály výbor po konzultácii s kompetentnými pracovnými skupinami. Model môže byť prispôsobený podľa potrieb a okolností.Predbežný návrh správy napíše predsedajúca krajina a predloží skupine expertov, ktorí sa budú snažiť o konsenzus v tom, ako má byť návrh správy pripravený. Zástupcovia hostiteľského štátu budú mať v rámci tejto skupiny štatút pozorovateľa. Po príprave správy expertmi bude táto predložená hostiteľskému štátu, ktorý môže spracovať stanovisko. Správa a stanovisko sa predložia stálemu výboru, ktorý sa pokúsi o nájdenie konsenzu medzi dvoma dokumentmi. Čo sa týka bodov, ktoré zostanú sporné, predloží výbor postoj každej zo strán.Správy musia jasne preukázať, v ktorých oblastiach sa ciele dosiahli a v ktorých tomu tak nie je, spolu s konkrétnymi návrhmi na prijatie opatrení na nápravu alebo zlepšenie situácie. Zodpovednosť za prijatie záverečného rozhodnutia bude v každom prípade na výkonnom výbore.UtajenieČlenovia výboru a experti budú považovať za tajné tie informácie, ktoré získali v priebehu výkonu svojich povinností. Správy spracované podľa tohoto rozhodnutia sa budú považovať za tajné.V Königswinteri 16. septembra 1998PredsedaM. Kanther--------------------------------------------------


title: 2014/911/EÚ: Rozhodnutie Rady zo 4. decembra 2014 o začatí automatizovanej výmeny daktyloskopických údajov s Lotyšskom

text:
               17.12.2014

               SK

               Úradný vestník Európskej únie

               L 360/28

         ROZHODNUTIE RADY
   zo 4. decembra 2014
   o začatí automatizovanej výmeny daktyloskopických údajov s Lotyšskom

      (2014/911/EÚ)

   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), a najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia.

               (2)

               Z tohto dôvodu je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (5)

               Lotyšsko vyplnilo dotazník o ochrane údajov a dotazník o výmene daktyloskopických údajov.

               (6)

               Lotyšsko úspešne uskutočnilo skúšobnú prevádzku spolu s Rakúskom.

               (7)

               V Lotyšsku sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny daktyloskopických údajov, sa predložila Rade,

         PRIJALA TOTO ROZHODNUTIE:
   Článok 1
   Lotyšsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 4. decembra 2014

            Za Radu

            predseda

         A. ORLANDO

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2006/955/ES,Euratom: Rozhodnutie Rady z 18. decembra 2006 , ktorým sa mení a dopĺňa Rokovací poriadok Súdneho dvora Európskych spoločenstiev, pokiaľ ide o jazykový režim

text:
                  29.12.2006

                  SK

                  Úradný vestník Európskej únie

                  L 386/44

         ROZHODNUTIE RADY
         z 18. decembra 2006,
         ktorým sa mení a dopĺňa Rokovací poriadok Súdneho dvora Európskych spoločenstiev, pokiaľ ide o jazykový režim
         (2006/955/ES, Euratom)
         RADA EURÓPSKEJ ÚNIE
         so zreteľom na článok 64 Protokolu o štatúte Súdneho dvora,
         v súlade s postupom uvedeným v druhom pododseku článku 245 Zmluvy o založení Európskeho spoločenstva a v druhom pododseku článku 160 Zmluvy o založení Európskeho spoločenstva pre atómovú energiu,
         so zreteľom na žiadosť Súdneho dvora z,
         so zreteľom na stanovisko Komisie z 12. decembra 2006,
         so zreteľom na stanovisko Európskeho parlamentu z 13. decembra 2006,
         keďže s pristúpením Bulharskej republiky a Rumunska sa bulharský a rumunský jazyk stanú úradnými jazykmi Európskej únie a z tohto dôvodu je potrebné zaradiť tieto jazyky medzi jazyky konania stanovené rokovacím poriadkom;
         ROZHODLA TAKTO

            Článok 1
            Rokovací poriadok Súdneho dvora Európskych spoločenstiev z 19. júna 1991 (Ú. v. ES L 176, 4.7.1991, s. 7, korigendum v Ú. v. ES L 383, 29.12.1992, s. 117), zmenený a doplnený 21. februára 1995 (Ú. v. ES L 44, 28.2.1995, s. 61), 11. marca 1997 (Ú. v. ES L 103, 19.4.1997, s. 1, korigendum v Ú. v ES L 351, 23.12.1997, s. 72), 16. mája 2000 (Ú. v. ES L 122, 24.5.2000, s. 43), 28. novembra 2000 (Ú. v. ES L 322, 19.12.2000, s. 1), 3. apríla 2001 (Ú. v. ES L 119, 27.4.2001, s. 1), 17. septembra 2002 (Ú. v. ES L 272, 10.10.2002, s. 24, korigendum v Ú. v. ES L 281, 19.10.2002, s. 24), 8. apríla 2003 (Ú. v. EÚ L 147, 14.6.2003, s. 17), 19. apríla 2004 (Ú. v. EÚ L 132, 29.4.2004, s. 2), 20. apríla 2004 (Ú. v. EÚ L 127, 29.4.2004, s. 107), 12. júla 2005 (Ú. v. EÚ L 203, 4.8.2005, s. 19) a 18. októbra 2005 (Ú. v. EÚ L 288, 29.10.2005. s. 51) sa mení a dopĺňa takto:
            Článok 29 ods. 1 sa nahrádza takto:

                  „1.   Jazyk konania je angličtina, bulharčina, čeština, dánčina, estónčina, fínčina, francúzština, gréčtina, holandčina, írčina, litovčina, lotyština, maďarčina, maltčina, nemčina, poľština, portugalčina, rumunčina, slovenčina, slovinčina, španielčina, švédčina a taliančina.“

            Článok 2
            Toto rozhodnutie nadobúda účinnosť dňom nadobudnutia platnosti Zmluvy o pristúpení Bulharskej republiky a Rumunska k Európskej únii.

            Znenia rokovacieho poriadku Súdneho dvora v bulharskom a rumunskom jazyku budú prijaté po nadobudnutí platnosti zmluvy uvedenej v predchádzajúcom pododseku.
            V Bruseli 18. decembra 2006

                  Za Radu

                  Predseda

               J.-E. ENESTAM


title: Rozhodnutie Rady z  18. mája 2010 , ktorým sa vymenúvajú členovia a náhradníci správnej rady Európskeho inštitútu pre rodovú rovnosť

text:
               27.5.2010

               SK

               Úradný vestník Európskej únie

               C 137/22

         ROZHODNUTIE RADY
   z 18. mája 2010,
   ktorým sa vymenúvajú členovia a náhradníci správnej rady Európskeho inštitútu pre rodovú rovnosť
   2010/C 137/08
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (1), a najmä na jeho článok 10,
   keďže:

               (1)

               Článok 10 nariadenia (ES) č. 1922/2006 ustanovuje okrem iného, že Rada by mala vymenovať 18 členov rovnako ako náhradníkov správnej rady Európskeho inštitútu pre rodovú rovnosť na obdobie troch rokov.

               (2)

               Osemnásť členských štátov (Belgicko, Bulharsko, Česká republika, Nemecko, Estónsko, Španielsko, Francúzsko, Maďarsko, Malta, Holandsko, Rakúsko, Portugalsko, Rumunsko, Slovinsko, Slovensko, Fínsko, Švédsko a Spojené kráľovstvo) má vymenovať členov a náhradníkov na obdobie od 1. júna 2010 do 31. mája 2013.

               (3)

               Vlády všetkých uvedených členských štátov predložili Rade zoznamy kandidátov,

         PRIJALA TOTO ROZHODNUTIE:
   Článok 1
   Za členov a náhradníkov správnej rady Európskeho inštitútu pre rodovú rovnosť sa na obdobie od 1. júna 2010 do 31. mája 2013 týmto vymenúvajú:

      ZÁSTUPCOVIA VLÁD

               Krajina

               Členovia

               Náhradníci

               Belgicko

               Michel PASTEEL

               Annemie PERNOTOVÁ

               Bulharsko

               Tatyana Spassova KMETOVA

               Petia Mihaylova MOEVA

               Česká republika

               Andrea BARŠOVÁ

               Czeslaw WALEK

               Nemecko

               Eva Maria WELSKOP-DEFFAAOVÁ

               Renate AUGSTEINOVÁ

               Estónsko

               Käthlin SANDEROVÁ

               Christian VESKE

               Španielsko

               Enriqueta CHICANOVÁ JÁVEGOVÁ

               Cecilia PAYNO DE ORIVEOVÁ

               Francúzsko

               Elisabeth TOMÉ-GERTHEINRICHSOVÁ

               Françoise VILAINOVÁ

               Maďarsko

               Zsuzsa SEBESTYÉNOVÁ

               Katalin KISSNÉOVÁ BENCZEOVÁ

               Malta

               Therese BUGEJOVÁ

               Therese SPITERIOVÁ

               Holandsko

               Carlien SCHEELEOVÁ

               Ferdi LICHER

               Rakúsko

               Vera JAUKOVÁ

               Dietmar HILLBRAND

               Portugalsko

               Sara FALCÃOVÁ CASACOVÁ

               Pedro DELGADO ALVES

               Rumunsko

               Florin-Marian NEGREA

               Andra Cristina CROITORUOVÁ

               Slovinsko

               Roman KUHAR

               Maruša GORTNAROVÁ

               Slovensko

               Martina JANÍKOVÁ

               Jana STANKOVÁ

               Fínsko

               Tarja HEINILÄ-HANNIKAINENOVÁ

               Riitta MARTIKAINENOVÁ

               Švédsko

               Helén LUNDKVISTOVÁ

               Lars WITTENMARK

               Spojené kráľovstvo

               Helene REARDON-BONDOVÁ

               Celia REEDOVÁ

         Článok 2
   Toto rozhodnutie nadobúda účinnosť dňom jeho prijatia.

      V Bruseli 18. mája 2010

            Za Radu

            predsedníčka

         E. SALGADO

      (1)  Ú. v. EÚ L 403, 30.12.2006, s. 9.


title: 2013/339/EÚ: Rozhodnutie zástupcov vlád členských štátov z  26. júna 2013 , ktorým sa vymenúva sudca Všeobecného súdu

text:
               29.6.2013

               SK

               Úradný vestník Európskej únie

               L 179/95

         ROZHODNUTIE ZÁSTUPCOV VLÁD ČLENSKÝCH ŠTÁTOV
   z 26. júna 2013,
   ktorým sa vymenúva sudca Všeobecného súdu
   (2013/339/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 160a ods. 1,
   keďže:

               (1)

               Na základe článkov 5 a 7 Protokolu o štatúte Súdneho dvora Európskej únie a po odstúpení pána Josefa AZIZIHO s účinnosťou od 1. septembra 2013 je potrebné pristúpiť k vymenovaniu jedného sudcu Všeobecného súdu na zvyšný čas funkčného obdobia pána Josefa AZIZIHO, ktoré trvá do 31. augusta 2016.

               (2)

               Na uvoľnené miesto bol ako kandidát navrhnutý pán Viktor KREUSCHITZ.

               (3)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pána Viktora KREUSCHITZA vykonávať funkcie sudcu Všeobecného súdu,

         PRIJALI TOTO ROZHODNUTIE:
   Článok 1
   Za sudcu Všeobecného súdu sa týmto na obdobie od 1. septembra 2013 do 31. augusta 2016 vymenúva pán Viktor KREUSCHITZ.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 26. júna 2013

            predseda

         R. MONTGOMERY


title: Rozhodnutie Rady zo 17. októbra 2000 upravujúce spoluprácu pri výmene informácií medzi finančnými informačnými jednotkami členských štátov

text:
Avis juridique important

|

32000D0642

Official Journal L 271 , 24/10/2000 P. 0004 - 0006

ROZHODNUTIE RADYzo 17. októbra 2000upravujúce spoluprácu pri výmene informácií medzi finančnými informačnými jednotkami členských štátov(2000/642/JHA)RADA EURÓPSKEJ ÚNIEso zreteľom na Zmluvu o Európskej únii, najmä na jej článok 34 ods. 2 písm. c),so zreteľom na iniciatívu Fínskej republiky,so zreteľom na stanovisko Európskeho parlamentu,keďže:(1) Európska Rada schválila v Amsterdame 16. - 17. júna 1997([1]) akčný plán boja proti organizovanému zločinu; podľa akčného plánu, najmä na jeho odporúčania 26e), by sa mala zlepšiť spolupráca medzi kontaktnými miestami, ktoré sú oprávnené prijímať oznámenia o podozrivých transakciách podľa smernice Rady č. 91/308/EHS z 10. júna 1991 o predchádzaní zneužívania finančného systému na účely prania špinavých peňazí(2),(2) všetky členské štáty vytvorili finančné informačné jednotky (FIJ) na zber a analýzu informácií prijímaných podľa ustanovení smernice č. 91/308/EHS s cieľom zisťovať súvislosti medzi podozrivými finančnými transakciami a vlastnou trestnou činnosťou, s cieľom predchádzania a boja proti praniu špinavých peňazí,(3) zlepšenie mechanizmov na výmenu informácií medzi jednotlivými FIJ je jedným z vytýčených cieľov Skupiny odborníkov na pranie špinavých peňazí vytvorenej v rámci Mnohodisciplinárnej skupiny pre organizovaný zločin; keďže zlepšiť sa má aj výmena informácií medzi FIJ a vyšetrovacími orgánmi v členských štátoch a v mnohodisciplinárnej organizácii FIJ tak, aby bola možná výmena poznatkov z oblasti finančnej, trestného stíhania a súdnej,(4) závery rady z marca 1995 vyzdvihli skutočnosť, že posilnenie systémov boja proti praniu špinavých peňazí závisí od užšej spolupráce medzi jednotlivými orgánmi, ktoré sa ho zúčastňujú,(5) druhá správa Komisie a Európskeho parlamentu a Rady o vykonávaní smernice č. 91/308/EHS hovorí o ťažkostiach, ktoré stále pretrvávajú pri oznamovaní a výmene informácií medzi určitými jednotkami s rôznym právnym štatútom,(6) je potrebné, aby príslušné orgány členských štátov zapojené do boja proti praniu špinavých peňazí navzájom úzko spolupracovali a aby sa ustanovila priama komunikácia medzi týmito orgánmi,(7) členské štáty úspešne prijali opatrenia v tejto oblasti, založené hlavne na princípoch stanovených v modelovom memorande porozumenia, ktoré navrhla neformálna celosvetová sieť FIJ, takzvaná "Egmontská skupina",(8) členské štáty musia organizovať FIJ spôsobom, ktorý zabezpečí, aby sa informácie a dokumenty odovzdávali v primeranej lehote,(9) toto rozhodnutie neovplyvní dohovory ani dohody o vzájomnej pomoci v trestných veciach medzi súdnymi orgánmi,PRIJALA TOTO ROZHODNUTIE:Článok 11. Členské štáty zabezpečia, aby FIJ vytvorené alebo určené prijímať odhalené finančné informácie na účely boja proti praniu špinavých peňazí, v súlade s ich vnútroštátnymi kompetenciami spolupracovali v rámci FIJ pri zbere, analýze a vyšetrovaní relevantných informácií o všetkých skutočnostiach, ktoré by poukazovali na pranie špinavých peňazí.2. Pre účely odseku 1 členské štáty zabezpečia, že FIJ si budú spontánne alebo na požiadanie, buď v súlade s týmto rozhodnutím, alebo v súlade s jestvujúcimi alebo budúcimi memorandami porozumenia vymieňať všetky dostupné informácie, ktoré môžu mať význam pre spracovanie alebo analýzu informácií alebo pre vyšetrovanie FIJ týkajúce sa finančných transakcií súvisiacich s praním špinavých peňazí a fyzických alebo právnických osôb, ktoré sú do neho zapojené.3. V prípade, že členský štát určil policajný orgán ako svoju FIJ, môže táto v zmysle tohto rozhodnutia poskytovať informácie v držbe FIJ na výmenu orgánu prijímajúceho členského štátu určenému na tento účel, ktorý je kompetentný v oblastiach uvedených v odseku 1.Článok 21. Členské štáty zabezpečia, že na účely tohto rozhodnutia bude mať každý členský štát jedinú jednotku FIJ, ktorá bude zodpovedať tejto definícii:"centrálna národná jednotka je na účel boja proti praniu špinavých peňazí zodpovedná prijímať (a, pokiaľ je to prípustné, vyžiadať) analyzovať a oprávneným orgánom poskytovať odhalené finančné informácie, ktoré sa týkajú podozrivých príjmov z trestnej činnosti, alebo ktoré sa vyžadujú vnútroštátnym právnym predpisom alebo nariadením".2. V zmysle odseku 1 môže členský štát vytvoriť centrálnu jednotku, ktorá prijíma informácie od decentralizovaných jednotiek alebo im ich odovzdáva.3. Členské štáty uvedú jednotku, ktorá je FIJ v zmysle tohto článku. Túto informáciu písomne oznámia Generálnemu sekretariátu Rady. Oznámenie neovplyvní súčasné vzťahy spolupráce medzi finančnými informačnými jednotkami.Článok 3Členské štáty zabezpečia, že výkon funkcií FIJ podľa tohto rozhodnutia nebude ovplyvnený ich vnútornými štatútmi bez ohľadu na to, či ide o orgány správne, trestného stíhania alebo súdne.Článok 41. Ku každej žiadosti podľa tohto rozhodnutia sa pripojí stručný opis stavu veci, ako je žiadateľovi - FIJ známy. FIJ v žiadosti uvedie, ako žiadanú informáciu použije.2. Ak sa podá žiadosť podľa tohto rozhodnutia, poskytne FIJ, ktorej je žiadosť určená, všetky príslušné informácie vrátane dostupných finančných informácií a údajov žiadaných od vyšetrovacích orgánov bez toho, aby sa podávala formálna písomná žiadosť podľa platných dohovorov alebo dohôd medzi členskými štátmi.3. FIJ môže odmietnuť poskytnutie informácií, ak by tieto mohli narušiť vyšetrovanie trestného činu v členskom štáte, ktorému je žiadosť určená, alebo za výnimočných okolností, ak by poskytnutie informácií jasne odporovalo legitímnym záujmom fyzickej alebo právnickej osoby alebo členského štátu, alebo ak by iným spôsobom bolo v rozpore so základnými princípmi vnútroštátneho právneho predpisu. Každé takéto zamietnutie sa žiadateľovi - FIJ primerane vysvetlí.Článok 51. Informácie alebo dokumenty získané podľa tohto rozhodnutia sa použijú pre účely stanovené v článku 1 ods.1.2. Pri odovzdaní informácií alebo dokumentov podľa tohto rozhodnutia môže odovzdávajúca FIJ určiť obmedzenia a podmienky pre použitie informácií na iné účely, ako sú uvedené v odseku 1. Prijímajúca FIJ splní všetky takéto obmedzenia a podmienky.3. Ak si členský štát želá použiť poskytnutú informáciu alebo dokumenty na vyšetrovanie trestného činu alebo trestné stíhanie pre účely stanovené v článku 1 ods. 1, odovzdávajúci členský štát nemôže odmietnuť svoj súhlas s takým použitím okrem prípadu, keď koná na základe obmedzení, ktoré určuje jeho vnútroštátny právny predpis alebo podmienky uvedené v článku 4 ods. 3. Každé zamietnuté poskytnutie súhlasu sa primerane vysvetlí.4. FIJ prijmú všetky potrebné opatrenia vrátane bezpečnostných na zabezpečenie toho, že informácie odovzdané podľa tohto rozhodnutia nebudú dostupné iným orgánom, úradom alebo oddeleniam.5. Poskytnuté informácie sú chránené v súlade s Dohovorom Rady Európy z 28. januára 1981 o ochrane osôb pri automatickom spracovaní osobných údajov a s ohľadom na odporúčanie Rady Európy č. R(87)15 z 15. septembra 1987 stanovujúce používanie osobných údajov v policajnej oblasti najmenej podľa takých istých pravidiel utajenia a ochrany osobných údajov, ako sú pravidlá platné v zmysle vnútroštátnych právnych predpisov pre žiadateľa - FIJ.Článok 61. FIJ si môžu vymieňať príslušné informácie v medziach platných vnútroštátnych právnych predpisov a bez žiadosti.2. Článok 5 sa uplatní na informácie odovzdané podľa tohto článku.Článok 7Členské štáty stanovia a dohodnú sa na vhodných a chránených spôsoboch oznamovania medzi FIJ.Článok 8Toto rozhodnutie sa vykonáva bez toho, aby boli dotknuté záväzky členských štátov voči Europolu, ako boli stanovené v Dohovore o Europole.Článok 91. V rozsahu, v akom úroveň spolupráce medzi FIJ stanovená v memorandách porozumenia, ktoré sú alebo majú byť uzatvorené medzi orgánmi členských štátov, je zlúčiteľná s týmto rozhodnutím alebo presiahne jeho ustanovenia, toto rozhodnutie na ňu nemá vplyv. Keď ustanovenia tohto rozhodnutia presiahnu ustanovenia memoranda o porozumení uzatvoreného medzi orgánmi členských štátov, toto rozhodnutie nahradí takéto memorandum porozumenia po dvoch rokoch od nadobudnutia účinnosti rozhodnutia.2. Členské štáty najneskôr do troch rokov od nadobudnutia účinnosti tohto rozhodnutia zabezpečia spoluprácu v úplnom súlade s ustanoveniami tohto rozhodnutia.3. Rada zhodnotí súlad členských štátov s týmto rozhodnutím do štyroch rokov od dátumu jeho účinnosti a môže rozhodnúť o pravidelnom hodnotení.Článok 10Toto rozhodnutie platí pre Gibraltár. V zmysle neho, bez ohľadu na článok 2, môže Spojené kráľovstvo ohlásiť Generálnemu sekretariátu Rady FIJ na Gibraltári.Článok 11Toto rozhodnutie nadobúda účinnosť dňa 17. októbra 2000.V Luxemburgu 17. októbra 2000Za RadupredsedaE. GUIGOU[1] Ú. v. ES C 251, 15. 8. 19--97, s. 1.


title: Rozhodnutie Rady z  8. marca 2010 , ktorým sa vymenúvajú dvaja maltskí členovia Poradného výboru pre slobodu pohybu pracovníkov

text:
               11.3.2010

               SK

               Úradný vestník Európskej únie

               C 60/2

         ROZHODNUTIE RADY
   z 8. marca 2010,
   ktorým sa vymenúvajú dvaja maltskí členovia Poradného výboru pre slobodu pohybu pracovníkov
   2010/C 60/03
   RADA EURÓPSKEJ ÚNIE
   so zreteľom na nariadenie Rady (EHS) č. 1612/68 z 15. októbra 1968 o slobode pohybu pracovníkov v rámci Spoločenstva (1), a najmä na jeho články 26 a 27,
   so zreteľom na zoznamy kandidátov, ktoré Rade predložili vlády členských štátov,
   keďže:

               (1)

               Rada svojimi rozhodnutiami z 25. septembra 2008 (2), 13. októbra 2008 (3) a 25. mája 2009 (4) vymenovala členov a náhradníkov Poradného výboru pre slobodu pohybu pracovníkov na obdobie od 25. septembra 2008 do 24. septembra 2010 s výnimkou niektorých členov vrátane maltských členov v kategórii zástupcov organizácií zamestnávateľov.

               (2)

               Maltská vláda navrhla kandidátov na dve neobsadené miesta,

         ROZHODLA TAKTO:
   Jediný článok
   Týmto sa vymenúvajú títo členovia Poradného výboru pre slobodu pohybu pracovníkov na obdobie, ktoré sa končí 24. septembra 2010:
   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Malta

               pán Joshua ZAMMIT
               pán Reginald FAVA

      V Bruseli 8. marca 2010

            Za Radu

            predseda

         C. CORBACHO

      (1)  Ú. v. ES L 257, 18.10.1968, s. 2.

      (2)  Ú. v. EÚ C 253, 4.10.2008, s. 7.

      (3)  Ú. v. EÚ C 264, 17.10.2008, s. 5.

      (4)  Ú. v. EÚ C 123, 3.6.2009, s. 11.


title: Rozhodnutie Rady 2008/783/SZBP z  15. septembra 2008 o uzavretí Dohody medzi Európskou úniou a Chorvátskou republikou o účasti Chorvátskej republiky na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA)

text:
               9.10.2008

               SK

               Úradný vestník Európskej únie

               L 268/32

         ROZHODNUTIE RADY 2008/783/SZBP
   z 15. septembra 2008
   o uzavretí Dohody medzi Európskou úniou a Chorvátskou republikou o účasti Chorvátskej republiky na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 15. októbra 2007 prijala jednotnú akciu 2007/677/SZBP o vojenskej operácii Európskej únie v Čadskej republike a Stredoafrickej republike (1) („operácia EUFOR Tchad/RCA“).

               (2)

               Článok 10 ods. 3 uvedenej jednotnej akcie ustanovuje, že podrobnosti o účasti tretích štátov podliehajú dohode v súlade s článkom 24 zmluvy.

               (3)

               Na základe poverenia Rady z 13. septembra 2004 predsedníctvo, ktorému pomáhal generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku, dojednalo Dohodu medzi Európskou úniou a Chorvátskou republikou o účasti Chorvátskej republiky na operácii EUFOR Tchad/RCA („dohoda“).

               (4)

               Táto dohoda by sa mala schváliť v mene Európskej únie,

         ROZHODLA TAKTO:
   Článok 1
   Týmto sa v mene Európskej únie schvaľuje Dohoda medzi Európskou úniou a Chorvátskou republikou o účasti Chorvátskej republiky na vojenskej operácii Európskej únie v Čadskej republike a Stredoafrickej republike.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 15. septembra 2008

            Za Radu

            predseda

         B. KOUCHNER

      (1)  Ú. v. EÚ L 279, 23.10.2007, s. 21.
    ---documentbreak---

               9.10.2008

               SK

               Úradný vestník Európskej únie

               L 268/33

         (Preklad)
   DOHODA
   medzi Európskou úniou a Chorvátskou republikou o účasti Chorvátskej republiky na vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA)
   EURÓPSKA ÚNIA (EÚ)
   na jednej strane a
   CHORVÁTSKA REPUBLIKA
   na strane druhej,
   ďalej len „strany“,
   BERÚC DO ÚVAHY:
   prijatie jednotnej akcie Rady Európskej únie 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA),
   pozvanie Chorvátskej republiky na účasť na operácii pod velením EÚ,
   úspešné dokončenie procesu vytvorenia ozbrojených síl a odporúčanie veliteľa operácie EÚ a Vojenského výboru EÚ schváliť účasť ozbrojených síl Chorvátskej republiky na operácii pod velením EÚ,
   rozhodnutie Politického a bezpečnostného výboru CHAD/1/2008 z 13. februára 2008 o prijatí príspevkov tretích štátov na vojenskú operáciu Európskej únie v Čadskej republike a Stredoafrickej republike (1) a rozhodnutie Politického a bezpečnostného výboru CHAD/2/2008 z 18. marca 2008 o zriadení Výboru prispievateľov na vojenskú operáciu Európskej únie v Čadskej republike a Stredoafrickej republike (2), obe zmenené a doplnené rozhodnutím Politického a bezpečnostného výboru CHAD/3/2008 zo 14. mája 2008 (3) a rozhodnutím Politického a bezpečnostného výboru CHAD/4/2008 z 2. septembra 2008 (4),
   rozhodnutie Chorvátskej republiky z 15. júla 2008 zúčastniť sa na operácii EUFOR Tchad/RCA,
   SA DOHODLI TAKTO:
   Článok 1
   Účasť na operácii
   1.   Chorvátska republika sa pripája k jednotnej akcii 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (EUFOR Tchad/RCA) a ku každej jednotnej akcii alebo rozhodnutiu, ktorým Rada Európskej únie rozhodne o predĺžení operácie EUFOR Tchad/RCA, v súlade s ustanoveniami tejto dohody a všetkými potrebnými vykonávacími opatreniami.
   2.   Príspevok Chorvátskej republiky k operácii EUFOR Tchad/RCA sa nedotýka autonómie rozhodovania Európskej únie.
   3.   Chorvátska republika zaistí, aby jej ozbrojené sily a personál, ktorí sa zúčastňujú operácie EUFOR Tchad/RCA, vykonávali svoju misiu v súlade s:

               —

               jednotnou akciou 2007/677/SZBP a prípadnými následnými zmenami a doplneniami,

               —

               operačným plánom,

               —

               vykonávacími opatreniami.

         4.   Ozbrojené sily a personál, ktorých vysiela Chorvátska republika, plnia svoje povinnosti a konajú výhradne v záujme operácie EUFOR Tchad/RCA.
   5.   Chorvátska republika včas informuje veliteľa operácie EUFOR Tchad/RCA o akejkoľvek zmene svojej účasti na operácii.
   Článok 2
   Postavenie ozbrojených síl
   1.   Postavenie ozbrojených síl a personálu, ktorých na operáciu EUFOR Tchad/RCA vysiela Chorvátska republika, sa riadi ustanoveniami o postavení ozbrojených síl, pokiaľ takéto existujú, na ktorých sa dohodla Európska únia a dotknuté štáty.
   2.   Postavenie ozbrojených síl a personálu vyslaných na veliteľstvo alebo k veliteľským zložkám umiestneným mimo Čadskej republiky a Stredoafrickej republiky sa riadi dojednaniami medzi veliteľstvom a dotknutými veliteľskými zložkami a Chorvátskou republikou.
   3.   Bez toho, aby boli dotknuté ustanovenia o postavení ozbrojených síl uvedené v odseku 1, Chorvátska republika uplatňuje súdnu právomoc nad svojimi ozbrojenými silami a personálom, ktorí sa zúčastňujú na operácii EUFOR Tchad/RCA.
   4.   Chorvátska republika je zodpovedná za vybavenie všetkých nárokov súvisiacich s účasťou na operácii EUFOR Tchad/RCA, ktoré niektorý z príslušníkov jej ozbrojených síl alebo jej personálu predloží alebo ktoré sa jej týkajú. Chorvátska republika je zodpovedná za začatie konania, najmä súdneho alebo disciplinárneho, proti ktorémukoľvek príslušníkovi svojich ozbrojených síl alebo personálu v súlade so svojimi zákonmi a právnymi predpismi.
   5.   Chorvátska republika sa zaväzuje vydať vyhlásenie o vzdaní sa nárokov na náhradu škody voči ktorémukoľvek štátu, ktorý sa zúčastňuje operácie EUFOR Tchad/RCA, a urobiť tak pri podpise tejto dohody. Text takéhoto vyhlásenia je priložený k tejto dohode.
   Článok 3
   Utajované skutočnosti
   1.   Chorvátska republika prijme vhodné opatrenia na zabezpečenie ochrany utajovaných skutočností EÚ v súlade s bezpečnostnými nariadeniami Rady Európskej únie, ktoré sa nachádzajú v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (5), a v súlade s ďalšími usmerneniami vydanými príslušnými orgánmi vrátane veliteľa operácie EÚ.
   2.   Ustanovenia Dohody medzi Európskou úniou a Chorvátskou republikou o bezpečnostných postupoch pri výmene utajovaných skutočností, podpísanej 10. apríla 2006, sa uplatňujú v kontexte operácie EUFOR Tchad/RCA.
   Článok 4
   Hierarchia velenia
   1.   Všetci príslušníci ozbrojených síl a personál, ktorí sa zúčastňujú operácie EUFOR Tchad/RCA, zostávajú v plnom rozsahu pod velením svojich vnútroštátnych orgánov.
   2.   Vnútroštátne orgány odovzdajú operatívne a taktické velenie a/alebo kontrolu svojich ozbrojených síl a personálu veliteľovi operácie EUFOR Tchad/RCA. Veliteľ operácie EUFOR Tchad/RCA má právo delegovať svoju právomoc.
   3.   Chorvátska republika má vo vzťahu k bežnému riadeniu operácie rovnaké práva a povinnosti ako členské štáty Európskej únie, ktoré sa jej zúčastňujú.
   4.   Veliteľ operácie EUFOR Tchad/RCA môže po porade s Chorvátskou republikou kedykoľvek požiadať o stiahnutie príspevku Chorvátskej republiky.
   5.   Chorvátska republika vymenuje vysokého vojenského zástupcu (VVZ) zastupujúceho jej národný kontingent v operácii EUFOR Tchad/RCA. VVZ konzultuje s veliteľom ozbrojených síl EÚ všetky záležitosti, ktoré majú na operáciu vplyv, a zodpovedá za každodennú disciplínu v kontingente.
   Článok 5
   Finančné aspekty
   1.   Chorvátska republika znáša všetky náklady spojené so svojou účasťou na operácii EUFOR Tchad/RCA, pokiaľ tieto náklady nepodliehajú spoločnému financovaniu, ako je ustanovené v právnych nástrojoch uvedených v článku 1 ods. 1 tejto dohody, ako aj v rozhodnutí Rady 2007/384/SZBP zo 14. mája 2007, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) (6).
   2.   V prípade úmrtia, úrazu, straty alebo škody spôsobenej fyzickým alebo právnickým osobám zo štátu/štátov, na území ktorého/ktorých operácia prebieha, zaplatí Chorvátska republika, ak sa preukáže jej zodpovednosť, náhradu škody za podmienok uvedených v ustanoveniach o postavení ozbrojených síl, ak sú k dispozícii, ako je uvedené v článku 2 ods. 1 tejto dohody.
   Článok 6
   Príspevok na spoločné náklady
   Chorvátska republika je oslobodená od príspevkov na spoločné náklady na operáciu EUFOR Tchad/RCA.
   Článok 7
   Vykonávacie opatrenia k dohode
   Generálny tajomník Rady Európskej únie/vysoký predstaviteľ pre spoločnú zahraničnú a bezpečnostnú politiku a príslušné orgány Chorvátskej republiky uzavrú všetky potrebné technické a správne dojednania na vykonávanie tejto dohody.
   Článok 8
   Neplnenie záväzkov
   Ak si jedna zo strán neplní svoje záväzky ustanovené v predchádzajúcich článkoch, druhá strana má právo túto dohodu ukončiť písomnou výpoveďou zaslanou diplomatickou cestou s jednomesačnou výpovednou lehotou.
   Článok 9
   Urovnávanie sporov
   Spory týkajúce sa výkladu alebo uplatňovania tejto dohody sa medzi stranami riešia diplomatickou cestou.
   Článok 10
   Nadobudnutie platnosti
   1.   Táto dohoda nadobúda platnosť prvým dňom prvého mesiaca po tom, ako si strany navzájom oznámili diplomatickou cestou ukončenie vnútorných postupov potrebných na tento účel.
   2.   Táto dohoda sa predbežne vykonáva od dátumu podpisu.
   3.   Táto dohoda zostáva v platnosti počas trvania príspevku Chorvátskej republiky k operácii EUFOR Tchad/RCA.

      V Bruseli 26. septembra 2008 v dvoch origináloch v anglickom jazyku.

            Za Európsku úniu

            Za Chorvátsku republiku

      (1)  Ú. v. EÚ L 56, 29.2.2008, s. 64.

      (2)  Ú. v. EÚ L 107, 17.4.2008, s. 60.

      (3)  Ú. v. EÚ L 144, 4.6.2008, s. 82.

      (4)  Ú. v. EÚ L 247, 16.9.2008, s. 54.

      (5)  Ú. v. ES L 101, 11.4.2001, s. 1.

      (6)  Ú. v. EÚ L 152, 13.6.2007, s. 14.
   VYHLÁSENIA
   UVEDENÉ V ČLÁNKU 2 ODS. 5 A 6 DOHODY
   Vyhlásenie členských štátov EÚ:
   „V prípade zranenia alebo smrti svojho personálu, alebo škody alebo straty akéhokoľvek majetku v ich vlastníctve, ktorý sa používa pri operácii EUFOR Tchad/RCA, sa budú členské štáty EÚ, ktoré uplatňujú jednotnú akciu 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), usilovať v miere, v akej to ich vnútroštátne právne systémy dovoľujú, vzdať sa podľa možnosti nárokov na náhradu škody voči Chorvátskej republike, ak takéto zranenie, smrť, škodu alebo stratu:

               —

               spôsobil personál Chorvátskej republiky pri výkone svojich služobných povinností súvisiacich s operáciou EUFOR Tchad/RCA, okrem prípadov hrubej nedbanlivosti alebo úmyselného nesprávneho konania, alebo

               —

               vznikli používaním akéhokoľvek majetku vo vlastníctve Chorvátskej republiky za podmienky, že sa majetok používal v súvislosti s operáciou EUFOR Tchad/RCA, a s výnimkou prípadov hrubej nedbanlivosti alebo úmyselného nesprávneho konania personálu operácie EUFOR Tchad/RCA z Chorvátskej republiky, ktorý tento majetok používal.“

         Vyhlásenie Chorvátskej republiky:
   „V prípade zranenia alebo smrti svojho personálu, alebo škody alebo straty akéhokoľvek majetku v jej vlastníctve, ktorý sa používa pri operácii EUFOR Tchad/RCA, sa bude Chorvátska republika, ktorá sa pripája k jednotnej akcii 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (operácia EUFOR Tchad/RCA), usilovať v miere, v akej to jej vnútroštátny právny systém dovoľuje, vzdať sa podľa možnosti nárokov na náhradu škody voči ktorémukoľvek inému štátu, ktorý sa zúčastňuje operácie EUFOR Tchad/RCA, ak takéto zranenie, smrť, škodu alebo stratu:

               —

               spôsobil personál pri výkone svojich služobných povinností súvisiacich s operáciou EUFOR Tchad/RCA, okrem prípadov hrubej nedbanlivosti alebo úmyselného nesprávneho konania, alebo

               —

               vznikli používaním akéhokoľvek majetku vo vlastníctve štátov, ktoré sa zúčastňujú operácie EUFOR Tchad/RCA, za podmienky, že sa majetok používal v súvislosti s operáciou EUFOR Tchad/RCA, a s výnimkou prípadov hrubej nedbanlivosti alebo úmyselného nesprávneho konania personálu operácie EUFOR Tchad/RCA, ktorý tento majetok používal.“